open-index/open-wikipedia-markdown huggingface dataset:
Αεροδρόμιο Αχμέντ Μπεν Μπελά

Το **Αεροδρόμιο Αχμέντ Μπεν Μπελά** (), επισήμως **Αεροδρόμιο Ες-Σενιά**  είναι αεροδρόμιο το οποίο βρίσκεται 8,7 χιλιόμετρα νότια του Οράν (κοντά στο Ες Σενιά), στην Αλγερία. 

## Ιστορικά στοιχεία
Κατά τη διάρκεια του Β΄ Παγκοσμίου Πολέμου, το αεροδρόμιο του Λα Σενιά χρησιμοποιήθηκε αρχικά από τη Γαλλική Πολεμική Αεροπορία ως στρατιωτικό αεροδρόμιο. Πρώτα από την Αεροπορία Στρατού (Armée de l'Air), και μετά τον Ιούνιο του 1940 από την Πολεμική Αεροπορία Ανακωχής ) της κυβέρνησης του Βισύ. 

Κατά τη διάρκεια της απόβασης της Επιχείρησης Πυρσός το 1942, το Λα Σενιά ήταν ένας από τους πρωταρχικούς στόχους της επίθεσης εναντίον του Οράν στις 9 Νοεμβρίου. Μια ομάδα παραστρατιωτικών έπρεπε να καταλάβει άμεσα το Λα Σενιά με μια ομάδα τεθωρακισμένων για να προωθηθεί στην ενδοχώρα για να εξασφαλίσει την κατάληψη της περιοχής. Αμέσως μετά την ανατολή του ηλίου, οκτώ καταδυτικά βομβαρδιστικά Albacore από το HMS *Furious* και έξι συνοδευτικά μαχητικά Hurricane από καθένα από τα δύο βοηθητικά αεροπλανοφόρα στράφηκαν προς το αεροδρόμιο Λα Σενιά προς το μεσημέρι για να τους υποδεχτούν ισχυρά αντιαεροπορικά πυρά και μαχητικά του Βισύ. Το αεροδρόμιο δέχτηκε επίθεση από έξι βόμβες γενικής χρήσης 250 λιβρών οι οποίες χτύπησαν με ακρίβεια και κατέστρεψαν τα κενά υπόστεγα στη βορειοδυτική πλευρά του αεροδρομίου. Στις επακόλουθες αψιμαχίες, πέντε γαλλικά μαχητικά Dewoitine 520 καταρρίφθηκαν σύμφωνα με ισχυρισμούς και άλλα υπέστησαν φθορές. Μια δεύτερη επίθεση στο αεροδρόμιο Λα Σενιά πραγματοποιήθηκε λίγα λεπτά αργότερα από δέκα Seafires από το HMS *Furious* με επιθέσεις εναντίον προσγειωμένων αεροσκαφών και αντιαεροπορικών πυροβολαρχιών. Και πάλι γαλλικά μαχητικά του Βισύ απάντησαν στις ενέργειες. Τα μαχητικά του Βισύ, όμως, υπερασπίστηκαν μόνο την περιοχή του αεροδρομίου και δεν αντιτάχθηκαν στις δυνάμεις εδάφους που αποβιβαζόταν στο λιμάνι του Οράν. Η προγραμματισμένη επίθεση εναντίον του αεροδρομίου ανακατευθύνθηκε και το αεροδρόμιο καταλήφθηκε από τον λόχο Β του 1ου Τεθωρακισμένου Συντάγματος, αφού πολλά αεροσκάφη του Βισύ είχαν ήδη πετάξει, πιθανώς προς το γαλλικό Μαρόκο. Μερικά παρέμειναν διασκορπισμένα στο έδαφος ή στα υπόστεγα. 

Μετά την κατάληψή του, το αεροδρόμιο χρησιμοποιήθηκε από τη 12η Σμηναρχία της Αεροπορίας Στρατού των Ηνωμένων Πολιτειών ως βάση κατά τη διάρκεια της Εκστρατείας της Βόρειας Αφρικής. 

Όταν οι μονάδες μάχης μετακινήθηκαν ανατολικά σε άλλα αεροδρόμια στην Αλγερία και την Τυνησία κατά τη διάρκεια των τελών της άνοιξης του 1943, το αεροδρόμιο τέθηκε υπό τον έλεγχο της Διοίκησης Αερομεταφορών, όπου λειτουργούσε ως ενδιάμεσος σταθμός από το αεροδρόμιο του Αλγερίου ή το Αεροδρόμιο του Πορτ Λιουτεΐ στη βορειοαφρικανική διαδρομή Καΐρου - Ντακάρ για μεταφορά φορτίου, αεροσκαφών και προσωπικού. 

## Παραπομπές


## Εξωτερικοί σύνδεσμοι

*  
* Τρέχουσες καιρικές συνθήκες στο αεροδρόμιο 
* Ιστορικό ατυχημάτων για το αεροδρόμιο 

Κατηγορία:Αεροδρόμια στην Αλγερία
Κάρλος Αμπάντ

Ο **Κάρλος Χαβιέρ Αμπάντ-Ερνάντες Τρουχίγιο** (*Carlos Javier Abad-Hernández Trujillo*, γεν. 28 Ιουνίου 1995) είναι Ισπανός ποδοσφαιριστής, ο οποίος αγωνίζεται ως τερματοφύλακας για την Ντεπορτίβο Λα Κορούνια. Είχε περάσει απ την Ελλάδα την σεζόν 2019-20, για λογαριασμό της Ξάνθης.

## Σταδιοδρομία
Άρχισε την επαγγελματική σταδιοδρομία του στην ΚΝ Τενερίφε, όπου αγωνίστηκε και στην Β ομάδα. 

Τη διετία 2015-2017, αγωνίστηκε με δανεισμό στη Ρεάλ Μαδρίτης Β.

Στις 23 Αυγούστου 2018, εντάχθηκε με δανεισμό στην Κόρδοβα ΚΦ. 

Στις 9 Ιουλίου 2019, μετακινήθηκε με μονοετή δανεισμό στην Ξάνθη.

Το καλοκαίρι του 2020, πήγε στην Ντεπορτίβο Λα Κορούνια ως ελεύθερος.

## Παραπομπές


## Εξωτερικοί σύνδεσμοι

* Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντεπορτίβο Λα Κορούνια
Μάχη της Νινευή

Η **Μάχη της Νινευή** ήταν η σημαντικότερη μάχη του Βυζαντινοπερσικού πολέμου του 602-628.

Στα μέσα Σεπτεμβρίου του 627, ο Ηράκλειος εισέβαλε στη Νινευή σε μια εκπληκτική και επικίνδυνη χειμωνιάτικη επιχείρηση. Ο Χοσρόης Β΄ της Περσίας διόρισε τον Ραζάντ ως επικεφαλής του στρατού που θα αντιμετώπισε τους Βυζαντινούς. Οι Ουράνιοι Τούρκοι ή Γκιοκτούρκοι (σύμμαχοι του Βυζαντίου) αποστάτησαν γρήγορα και οι ενισχύσεις των Περσών άργησαν να φτάσουν. Έτσι ο Ραζάντ σκοτώθηκε και τα στρατεύματα των Σασσανιδών υποχώρησαν.

Η Βυζαντινή νίκη αργότερα οδήγησε σε εμφύλιο πόλεμο στην Περσία και για ένα μικρό διάστημα επανέφερε τη Βυζαντινή Αυτοκρατορία στα παλιά της σύνορα στη Μέση Ανατολή.

## Παραπομπές


Κατηγορία:Μάχες της Βυζαντινής Αυτοκρατορίας
Πρόεδρος των Ηνωμένων Αραβικών Εμιράτων

Ο **Πρόεδρος των Ηνωμένων Αραβικών Εμιράτων** (αραβικά: *رَئِـيْـس‎‎*, Ρα-Ις) είναι ο επικεφαλής του κράτους των Ηνωμένων Αραβικών Εμιράτων. Ο Πρόεδρος, όπως και ο Αντιπρόεδρος, εκλέγεται κάθε 5 χρόνια από το Ομοσπονδιακό Ανώτατο Συμβούλιο των Ηνωμένων Αραβικών Εμιράτων. Κατά κανόνα ο Αντιπρόεδρος υπηρετεί και ως Πρωθυπουργός. Συνήθως, ένας Σεΐχης από το Εμιράτο του Άμπου Ντάμπι κατέχει την προεδρία και ένας Σεΐχης από το Εμιράτο του Ντουμπάι την πρωθυπουργία. Ο Σεΐχης Ζαγέντ μπιν Σουλτάν αλ Ναχαγιάν είναι ο ιδρυτής των Ηνωμένων Αραβικών Εμιράτων και αναγνωρίζεται ευρύτερα για τη συμβολή του στην ενοποίηση των επτά Εμιράτων. Παρέμεινε ο πρώτος Πρόεδρος της χώρας από την ίδρυση του έθνους μέχρι το θάνατό του στις 2 Νοεμβρίου 2004. Την επόμενη ημέρα, το Ομοσπονδιακό Ανώτατο Συμβούλιο εξέλεξε το γιο του, Σεΐχη Χαλίφα μπιν Ζαγέντ αλ Ναχαγιάν, στο αξίωμα αυτό, στο οποίο παρέμεινε μέχρι τον θάνατό του το 2022. Ο Πρόεδρος είναι επίσης ο αρχηγός των Ενόπλων Δυνάμεων των Ηνωμένων Αραβικών Εμιράτων.

## Κατάλογος προέδρων των Η.Α.Ε.

## Παραπομπές



Κατηγορία:Κυβέρνηση των Ηνωμένων Αραβικών Εμιράτων
Προεδρικές εκλογές της Σενεγάλης (2019)

**Προεδρικές εκλογές** διεξήχθησαν στη Σενεγάλη στις 24 Φεβρουαρίου 2019. Ο κάτοχος της προεδρίας Μακί Σαλ από τη Συμμαχία για τη Δημοκρατία επανεξελέγη για μια 2η θητεία, με ποσοστό 58% των ψήφων, από τον 1ο γύρο.

## Εκλογικό σύστημα
Ο Πρόεδρος της Σενεγάλης εκλέγεται με το σύστημα των 2 γύρων. Αν ένας υποψήφιος συγκεντρώσει άνω του 50% των ψήφων στον 1ο γύρο, εκλέγεται πρόεδρος. Σε αντίθετη περίπτωση, διενεργείται δεύτερος γύρος ανάμεσα στους δύο πρώτους υποψηφίους.

Πριν τη διεξαγωγή των εκλογών, τροποποιήθηκε ο εκλογικός νόμος και απαιτείται πλέον η συλλογή υπογραφών από τους υποψηφίους τουλάχιστον από το 0,8% του εγγεγραμμένου εκλογικού σώματος. Επίσης απαιτήθηκαν  2.000 υπογραφές από τις 7 επί συνόλου 14 περιφερειών. Οι ψηφοφόροι επιτράπηκε να υπογράψουν μόνο για έναν υποψήφιο.

## Υποψήφιοι
Παρότι συνολικά 87 υποψήφιοι είχαν εγγραφεί προκειμένου να συγκεντρώσουν υπογραφές μόνο γύρω στους 20 υπέβαλαν αίτηση συμμετοχής στο συνταγματικό συμβούλιο.

Πέρα από τον αριθμό υπογραφών, πιστεύεται ότι οι υποψήφιοι αποθαρρύνθηκαν από τη συμμετοχή τους στις εκλογές και λόγω της εισαγωγής παραβόλου ύψους 30 εκατ. φράγκων CFA Εγκρίθηκε η συμμετοχή στις εκλογές για πέντε υποψηφίους: Μαντικέ Νιάνγκ, Ισά Σαλ, Μάκι Σαλ, Ιντρίσα Σεκ και Ουσμάν Σονκό.

Τον Ιανουάριο του 2019 δύο από τους ηγέτες της αντιπολίτευσης, οι Χαλίφα Σαλ και Καριμ Γουάντ εμποδίστηκαν από το να συμμετάσχουν, εξαιτίας της προηγούμενης καταδίκης τους για κακοδιαχείριση δημόσιου χρήματος.

## Αποτελέσματα
Στις 25 Φεβρουαρίου 2019 ο πρωθυπουργός Μαχαμέντ Ντιόν ανακοίνωσε την επανεκλογή του Σαλ με ελάχιστο ποσοστό 57% των ψήφων. Κατά συνέπεια αποφεύχθηκε η διεξαγωγή και 2ου γύρου. Επίσης, ανακοινώθκε ότι ο Σαλ ήταν νικητής στις 13 από τις συνολικά 14 περιφέρειες. Στις 5 Μαρτίου 2019 τα εκλογικά αποτελέσματα επιβεβαιώθηκαν από το Συνταγματικό Συμβούλιο.

## Παραπομπές


2019
Σενεγαλη
Ευθυμία Βαρδάκη

Η **Ευθυμία Βαρδάκη** είναι Ελληνίδα διεθνής καλαθοσφαιρίστρια, που αγωνιζόταν στις θέσεις από playmaker μέχρι pivot.

Ειναι η πρώτη Ελληνίδα καλαθοσφαιριστρια που αγωνίστηκε επαγγελματικά σε ομαδα του εξωτερικού το 1996. Έχει αγωνιστεί στην Εθνική Ελλάδας γυναικών από το 1986 έως το 2001.

## Σταδιοδρομία

### Σταδιοδρομία στην εθνική ομάδα
Το 1988 συμμετείχε στο βαλκανικό πρωτάθλημα γυναικών, όπου η Ελλάδα τερμάτισε δεύτερη. 

Στην πρωτη συμμετοχή γυναικείας εθνικης ομαδας σε τελικούς ευρωπαϊκου πρωτάθληματος, στο ευρωπαϊκό πρωτάθλημα κορασίδων του 1989 στην Τιμισοάρα της Ρουμανία, κατεκτησε την 9η θεση  όπου διακριθηκε στην πρώτη σε αριθμό πόντων, δεύτερη στον αριθμό ριμπάουντ και δεύτερη θέση σε κοψιματα. 
Εκεί της αποδόθηκε το προσωνυμιο "θηλυκός Φάνης ", λόγο της ικανότητας να αγωνίζεται σε όλες τις θέσεις,  από playmaker μέχρι pivot.

Το 1991 αγωνίστηκε στους Μεσογειακούς Αγώνες, οι οποίοι διεξήχθησαν στην Ελλάδα και κατεκτησε το χαλκινο μετάλλιο.

### Σταδιοδρομία σε ομάδες
Από το 1985 έως το 1996 αγωνίστηκε στην Μ.Ε.Ν.Τ Θεσσαλονίκης στη Μορφωτική Ένωσις Νεολαίας Τούμπας.

Το διάστημα  1985-1996 αγωνίστηκε στην πρώτη κατηγορία του Ελληνικού πρωταθλήματος καλαθοσφαίρισης γυναικών. Από το 1996 έως το 2001 αγωνίστηκε στο πρωτάθλημα καλαθοσφαίρισης γυναικών της Ισπανίας. Το 1998 μεχρι το 2001 αγωνίστηκε στην 
Universtad de Barcelona ( μετονομαστικε σε FC Barcelona).

Είναι η πρώτη ελληνίδα που αγωνίστηκε σε ομάδα του εξωτερικού. 

Στην σεζόν 1997-1998 ήταν μεταξύ των κορυφαίων 5 σκόρερ στο ισπανικό πρωτάθλημα. 

Από το 2001 έως το 2007 αγωνίστηκε σε τρεις ομάδες της πρώτης κατηγορίας στην Ελλάδα: Πανσερραϊκός (2001-2002), Μέγας Αλέξανδρος Θεσσαλονίκης (2002-2004) και Άνω Λιόσια (2005-2008).  

Σπούδασε φυσική αγωγή στο Αριστοτέλειο Πανεπιστήμιο Θεσσαλονίκης. Επίσης απόφοιτος Ακαδημία της αμερικανικής Σίσκο (Cisco) CCNA & IT ESSENTIAL HARDWARE &SOFTWARE INTRSUCTOR.

Εμπνεύστρια κ υδρυτικο μέλος του πανελλήνιου συνδέσμου αθλητριών καλαθοσφαίρισης.

## Παραπομπές
https://www.basket.gr/playerview/?playercode=207&playername=%CE%92%CE%91%CE%A1%CE%94%CE%91%CE%9A%CE%97%20%CE%95%CE%A5%CE%98%CE%A5%CE%9C%CE%99%CE%91&birthday=1972-07-24

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες ΔΑΣΑΛ
Κατηγορία:Μεταλλιοφόροι στην καλαθοσφαίριση σε Μεσογειακούς Αγώνες
Κατάλογος πρωθυπουργών της Σενεγάλης

Ο **Πρωθυπουργός της Σενεγάλης** είναι ο αρχηγός της κυβέρνησης της Σενεγάλης. Διορίζεται από τον Πρόεδρο. Στις 14 Μαΐου 2019 η θέση καταργήθηκε.

Ακολουθεί κατάλογος με τα πρόσωπα που υπηρέτησαν στο αξίωμα από τη σύσταση της θέσης το 1960. Τον Νοέμβριο του 2021 ο πρόεδρος Σαλ ανακοίνωσε την επιστροφή της θέσης του πρωθυπουργού που καταργήθηκε από το 2019. 

Στη θέση υπηρετεί από τις  3 Απριλίου 2024 ο Ουσμάν Σόνκο

## Υπόμνημα
*Πολιτικά κόμματα**Λοιπές παρατάξεις*

## Κατάλογος

## Δείτε επίσης
* Σενεγάλη 
**Κατάλογος προέδρων της Σενεγάλης

## Σημειώσεις


## Εξωτερικοί σύνδεσμοι
*World Statesmen –Senegal


Σενεγ
Σουηδικά της Φινλανδίας

Τα **Σουηδικά της Φινλανδίας** ή **Φινοσουηδικά** (, ) είναι ο γενικός όρος για την ποικιλία της σουηδικής και μιας στενά συνδεδεμένης ομάδας σουηδικών διαλέκτων που ομιλούνται στη Φινλανδία από τη σουηδόφωνη κοινότητα ως πρώτη γλώσσα. Οι περισσότερες διάλεκτοι της σουηδικής στη Φινλανδία είναι αμοιβαία κατανοητές με τις σουηδικές διαλέκτους που ομιλούνται στη Σουηδία, ωστόσο υπάρχουν και μερικές αρχαϊκές σουηδικές διάλεκτοι της Οστροβοθνίας που είναι πρακτικά δυσνόητες στους σουηδόφωνους της νότιας Φινλανδίας και της Σουηδίας. Οι περισσότεροι σουηδόφωνοι της Φινλανδίας δίνουν έμφαση στο γεγονός ότι η σουηδική της Φινλανδίας δεν είναι ξεχωριστή γλώσσα. 

Οι σουηδικές διάλεκτοι της Φινλανδίας θεωρούνται ποικιλίες της σουηδικής και ο τρόπος γραφής της επίσημης σουηδικής είναι πλήρως εφαρμόσιμος στα Σουηδικά της Φινλανδίας. Σήμερα, οι σουηδικές διάλεκτοι ομιλούνται σε τέσσερις Φινλανδικές περιοχές: Οστροβοθνία, νήσοι Ώλαντ, νοτιοδυτική Φινλανδία και Ούουσιμαα. 

Τα σουηδικά της Φινλανδίας ρυθμίζονται από το τμήμα σουηδικής γλώσσας του Ινστιτούτου Γλωσσών της Φινλανδίας. Αυτός ο κανονισμός περιλαμβάνει τον επίσημα δηλωμένο στόχο της διατήρησης των Σουηδικών της Φινλανδίας κοντά σε αυτά που ομιλούνται στη Σουηδία, ενώ δίνει έμφαση και στη συμβουλή να μην χρησιμοποιούνται λέξεις φινλανδικής προελεύσεως, επειδή αυτές οι λέξεις είναι συνήθως ακατανόητες για τους Σουηδούς. 

Ένα συχνά επαναλαμβανόμενο "στοιχείο" είναι ότι ο δήμος με το μεγαλύτερο ποσοστό σουηδόφωνων στο κόσμο είναι ο δήμος Λάρσμο (το 93% των κατοίκων είναι σουηδόφωνοι, σύμφωνα με στοιχεία για το 2017), ο οποίος βρίσκεται στη Φινλανδία. Το Κορσνές επίσης κατείχε τον τίτλο και περιοδικά υπάρχουν ισχυρισμοί ότι είναι ο δήμος με το μεγαλύτερο ποσοστό σουηδόφωνων. Επειδή δεν δημοσιεύονται στατιστικά για τις μητρικές γλώσσες των κατοίκων της Σουηδίας, αυτό είναι από δύσκολο έως αδύνατο να επαληθευθεί. Επίσης η διγλωσσία είναι πολύ διαδεδομένη στους μετανάστες στη Σουηδία, οπότε αυτός ο ισχυρισμός μπορεί να δημιουργήσει κάποια σύγχυση. 

## Παραπομπές


Κατηγορία:Γλώσσες της Φινλανδίας
Κατηγορία:Σουηδική γλώσσα
Κατηγορία:Διάλεκτοι
Πρόεδρος της Ουγγρικής Δημοκρατίας

Ο **πρόεδρος της Ουγγρικής Δημοκρατίας** (, *államelnök*, ή *államfő*) είναι ο αρχηγός κράτους της Ουγγαρίας. Είναι σε μεγάλο βαθμό τελετουργικός, αλλά μπορεί να ασκήσει αρνησικυρία (βέτο) σε ένα προτεινόμενο νομοσχέδιο ή να στείλει ένα νομοσχέδιο στο Συνταγματικό Δικαστήριο για αναθεώρηση. Οι περισσότερες εκτελεστικές εξουσίες ανήκουν στον πρωθυπουργό και το υπουργικό συμβούλιο. Στις 10 Μαΐου 2022 ορκίστηκε η πρώτη γυναίκα πρόεδρος της χώρας  Καταλίν Νόβακ. Η Νόβακ προερχόμενη και αυτή από το κόμμα του πρωθυπουργού, Βίκτορ Ορμπάν, εκλέχτηκε στις 10 Μαρτίου 2022 από την Ουγγρική Βουλή με ψήφους 137 υπέρ και 51 κατά.  Παραιτήθηκε τον Φεβρουάριο του 2024.
Ο πρώην επικεφαλής του Συνταγματικού Δικαστηρίου, δικηγόρος Τάμας Σούλιοκ, εξελέγη πρόεδρος στις 26 Φεβρουαρίου 2024, την πρώτη ημέρα της Εαρινής Συνόδου του Κοινοβουλίου, διαδεχόμενος την Καταλίν Νόβακ, η οποία παραιτήθηκε στις 10 Φεβρουαρίου 2024.

## Κατάλογος
* Κατάλογος αρχηγών κράτους της Ουγγαρίας

## Παραπομπές


Κατηγορία:Πολιτική της Ουγγαρίας
Πρωθυπουργός της Ουγγαρίας

μικρογραφία|Το έμβλημα του Ούγγρου πρωθυπουργού
Ο **πρωθυπουργός της Ουγγαρίας** () είναι ο επικεφαλής της ουγγρικής κυβερνήσεως. Ο πρωθυπουργός και το υπουργικό συμβούλιο είναι υποχρεωμένοι να αναφέρουν το έργο τους στο κοινοβούλιο. Ο τρέχων κάτοχος του αξιώματος είναι ο Βίκτορ Όρμπαν του κόμματος Φιντές, ο οποίος εξελέγη στις 29 Μαΐου 2010.

## Παραπομπές


Κατηγορία:Πολιτική της Ουγγαρίας
Αρχηγός κράτους

μικρογραφία|Ομιλία του Βασιλιά του Μαρόκου Μοχάμεντ VI σε συνέδριο των Ηνωμένων Εθνών για την κλιματική αλλαγή στο Μαρρακές το 2016.
Ο **αρχηγός κράτους** είναι το δημόσιο πρόσωπο το οποίο κατέχει το ανώτερο αξίωμα ενός κράτους. Ανάλογα με τη μορφή διακυβέρνησης και το διαχωρισμό των εξουσιών της εκάστοτε χώρας, ο αρχηγός κράτους μπορεί να είναι από τελετουργικός έως επικεφαλής της κυβέρνησης και παραπάνω. 

Σε ένα σύστημα προεδρευόμενης κοινοβουλευτικής δημοκρατίας, όπως στην Ινδία και την Ελλάδα, ο αρχηγός του κράτους έχει συνήθως τελετουργικές εξουσίες, με ξεχωριστό αρχηγό κυβέρνησης. Ωστόσο, σε συστήματα προεδρικής δημοκρατίας, όπως η Νότια Αφρική, ο πρόεδρος είναι αρχηγός κράτους και αρχηγός κυβέρνησης, δηλαδή ασκεί εκτελεστική εξουσία. Ομοίως, σε ορισμένα κοινοβουλευτικά συστήματα ο αρχηγός κράτους δεν είναι επικεφαλής της κυβέρνησης, αλλά εξακολουθεί να έχει σημαντικές εξουσίες, όπως στο Μαρόκο. Αντίθετα, σε ένα ημιπροεδρικό σύστημα, όπως στη Γαλλία, ο πρόεδρος έχει αρκετές εξουσίες. Εν τω μεταξύ, σε προεδρικά συστήματα όπως οι Ηνωμένες Πολιτείες , ο αρχηγός του κράτους είναι επίσης επικεφαλής της κυβέρνησης 

Κατηγορία:Πολιτική
Ρινοφάρυγγας

Ο **ρινοφάρυγγας** είναι το ανώτερο τμήμα του φάρυγγα και έχει άμεση σχέση με τις ρινικές κοιλότητες. Στο τμήμα του βρίσκονται και οι αμυγδαλές οι οποίες είναι δύο όργανα που περιέχουν λευκά αιμοσφαίρια και προστατεύουν τον οργανισμό από ιούς που εισέρχονται από την στοματική κοιλότητα.

Κατηγορία:Ανατομία
Κατηγορία:Μύτη
Καρυάτεια

Τα Καρυάτεια ήταν μια ετήσια εορτή που λάμβανε χώρα στο αρχαίο ιερό της Αρτέμιδος Καρυάτιδος στις Καρυές Λακωνίας προς τιμήν της θεάς.

Η γιορτή ήταν αγροτικού χαρακτήρα και θα πρέπει να τελείτο πριν ή μετά τη θερινή συγκομιδή, καθώς οι πιστοί θα επιθυμούσαν να εξευμενίσουν τη θεά για ευκαρπία ή να την ευχαριστήσουν αντίστοιχα. Κατά τη διάρκεια της εορτής: *«χοροὺς δὲ ἐνταῦθα αἱ Λακεδαιμονίων παρθένοι κατὰ ἔτος ἱστᾶσι καὶ ἐπιχώριος αὐταῖς καθέστηκεν ὄρχησις...»*, όπου σύμφωνα με τον Παυσανία, στην εορτή συμμετείχαν επιφανείς παρθένες της Λακεδαίμονος ως ιέρειες χορεύτριες της θεάς. Οι ιέρειες φαίνεται πως με την ομορφιά και την κορμοστασιά τους ενέπνευσαν τους καλλιτέχνες της κλασικής περιόδου, οι οποίοι χρησιμοποίησαν τον τύπο της γυναικείας μορφής στην τέχνη, και κυρίως στην αρχιτεκτονική, ο οποίος έγινε ευρέως γνωστός ως Καρυάτιδες.

## Παραπομπές


## Βιβλιογραφία
* Μεϊντανής, Π. και Ι., Μεϊντανής, 1950, *«Καρυατικά: Δια την ιστορίαν των Καρυών – Αραχώβης, Λακωνίας και των εις την αλλοδαπήν Αραχωβιτών»*, New York: Anatolia.

## Εξωτερικοί σύνδεσμοι
* http://karyes.gr/
* Ταμπάκη Κωνσταντίνα., «Το υπό δημιουργία μουσείο του "Κέντρου Μνήμης και Πολιτισμού" Καρυών Λακωνίας: σύνταξη μουσειολογικής μελέτης και προτάσεις ανάδειξής του»

Κατηγορία:Αρχαίες ελληνικές εορτές
Πρόεδρος της Σλοβακίας

μικρογραφία|Παλάτι Γκρασάλκοβιτς, Μπρατισλάβα.
Ο **Πρόεδρος της Σλοβακικής Δημοκρατίας** (σλοβακικά: *Prezident Slovenskej republiky*) είναι ο αρχηγός κράτους της Σλοβακίας και ο αρχηγός των Ενόπλων Δυνάμεων. Ο πρόεδρος εκλέγεται άμεσα από τον λαό για πέντε χρόνια και μπορεί να εκλεγεί για δύο διαδοχικές θητείες κατ' ανώτατο όριο. Η προεδρία είναι σε μεγάλο βαθμό τελετουργικό αξίωμα, αλλά ο πρόεδρος ασκεί ορισμένες περιορισμένες εξουσίες. με απόλυτη διακριτικότητα.

Οι προεδρικές εξουσίες αυξάνονται σημαντικά σε ειδικές περιπτώσεις, όταν το Εθνικό Συμβούλιο δίνει ψήφο δυσπιστίας στην κυβέρνηση. Σε μια τέτοια περίπτωση, πολλές εκτελεστικές εξουσίες της κυβέρνησης (π.χ. διορισμός αξιωματούχων, ταξίδια στο εξωτερικό, υπογραφή συνθηκών) υπόκεινται στην έγκριση του προέδρου και ο πρόεδρος μπορεί να διορίζει την κυβέρνηση χωρίς να υπόκειται στην έγκριση του κοινοβουλίου.

Η επίσημη κατοικία του προέδρου είναι το παλάτι Γκρασάλκοβιτς στην Μπρατισλάβα.

## Ιστορία
Το αξίωμα ιδρύθηκε με το Σύνταγμα της Σλοβακίας της 1ης Ιανουαρίου 1993, όταν η Σλοβακία διαχωρίστηκε μόνιμα από την Τσεχοσλοβακία και έγινε ανεξάρτητη. Το αξίωμα ήταν κενό μέχρι τις 2 Μαρτίου 1993, όταν ο πρώτος πρόεδρος Μίχαλ Κοβάτς εξελέγη από το Εθνικό Συμβούλιο της Σλοβακικής Δημοκρατίας. Ωστόσο, το 1998, το Εθνικό Συμβούλιο δεν μπόρεσε να εκλέξει διάδοχο του Κοβάτς. Ως αποτέλεσμα, για μισό χρόνο μετά τη λήξη της θητείας του Κοβάτς τον Μάρτιο του 1998, η θέση ήταν κενή. Τα καθήκοντα και αρμοδιότητες του γραφείου μεταβιβάστηκαν στον τότε πρωθυπουργό και ομιλητή του Εθνικού Συμβουλίου. Για να επιλυθεί το ζήτημα, το σύνταγμα τροποποιήθηκε για να εξασφαλίσει τη λαϊκή εκλογή του προέδρου. Οι προεδρικές εκλογές διεξήχθησαν το 1999, το 2004, το 2009, το 2014, το 2019 και το 2024.

Ο σημερινός πρόεδρος είναι ο Πέτερ Πελεγκρίνι, ο οποίος ανέλαβε καθήκοντα στις 15 Ιουνίου 2024.

## Κατάλογος προέδρων της Σλοβακίας

### Σλοβακική Δημοκρατία (1993–σήμερα)

## Εξωτερικοί σύνδεσμοι
* 

## Σημειώσεις και παραπομπές



Κατηγορία:Πολιτική της Σλοβακίας
Βιρ Σινγκ

Ο **Βιρ Σινγκ** (χίντι: *भाई वीरसिंह*, παντζάμπι: *ਭਾਈ ਵੀਰ ਸਿੰਘ*, 5 Δεκεμβρίου 1872 - 10 Ιουνίου 1957) ήταν διακεκριμένος Ινδός λογοτέχνης, θεολόγος του Σιχισμού και διανοούμενος.

## Βιογραφία
Γεννήθηκε το 1872 στο Αμριτσάρ της επαρχίας Παντζάμπ της Βρετανικής Ινδίας και προερχόταν από οικογένεια λογίων. Ξεκίνησε το συγγραφικό του έργο ως συντάκτης σε εφημερίδα που εξέδιδε ο πατέρας του και κατά τη διάρκεια της ζωής του δημοσίευσε κείμενα διαφόρων ειδών (λογοτεχνικά και θρησκευτικά έργα, δοκίμια κ.ά.) μέσα από τα οποία προωθούσε τις απόψεις του σε θέματα όπως η θρησκεία και η ιδιαίτερη ταυτότητα των Σιχ, οι κοινωνικές μεταρρυθμίσεις κλπ. Απεβίωσε στις 10 Ιουνίου του 1957 στη γενέτειρά του, όπου και αποτεφρώθηκε. Σε ό,τι αφορά την προσωπική του ζωή ήταν παντρεμένος με τη Σαρντάνι Τσατάρ Καούρ, ενώ από τον γάμο του απέκτησε δύο κόρες.

## Αποτίμηση
Ο Βιρ Σινγκ αναγνωρίζεται ως ο συγγραφέας που συνέβαλε καθοριστικά στην ανάπτυξη της λογοτεχνίας της γλώσσας παντζάμπι, στην οποία εισήγαγε νέα λογοτεχνικά σχήματα. Επιπλέον αναφέρεται πως το έργο του ενίσχυσε τη θρησκευτική και πολιτισμική ταυτότητα των Σιχ. Σε αναγνώριση της συνεισφοράς του, ο Βιρ Σινγκ αναγορεύθηκε επίτιμος διδάκτορας από το ινδικό Πανεπιστήμιο του Παντζάμπ. Επιπλέον υπήρξε ηγέτης του κινήματος Σινγκ Σαμπά, ενώ τιμάται από τους Σιχ ως Μπάι, ιδιότητα αντίστοιχη του Αγίου.

## Παραπομπές


Κατηγορία:Συγγραφείς του Σιχισμού
Κατηγορία:Ινδοί λογοτέχνες
Κατηγορία:Θεολόγοι
Νιόρ-ντε-Σω

Το **Νιόρ-ντε-Σω** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Βιομηχανική μονάδα Παπαλεξανδρή

Η **βιομηχανική μονάδα Παπαλεξανδρή**, γνωστή και ως «*Κυλινδρόμυλοι Παπαλεξανδρή*» , αποτελούμενη από αλευροποιία  και συνεταιριστικό ελαιοτριβείο, ήταν εργοστάσιο παραγωγής τροφίμων στην Ιτέα Φωκίδας, το οποίο βρίσκεται εκτός χρήσης από το 2008. Το 1862 - 1865 στο συγκεκριμένο σημείο, από την εταιρεία "Μανιάτη, Χαρδαβέλα, Λαζαρή, Μοσχολιού & Σια" φτιάχτηκε ο πρώτος ατμόμυλος (οι ντόπιοι τον αποκαλούσαν ατμομηχανή) που λειτουργούσε και ως "λιοτρίβι", σύμφωνα με όσα αναφέρει ο Θεοχάρης Μελισσάρης στο βιβλίο του "Πραγματεία περί Ιτέας-Κίρρας" (έκδοση 1927). Αργότερα, το έργο περιήλθε στην κατοχή των υιών Γ. Τριάντη. Η οριστική (βιομηχανική) μονάδα συμπληρώθηκε το 1930, με νέους ιδιοκτήτες (από το 1920) τους αδελφούς Επαμεινώνδα και Αλέξανδρο Παπαλεξανδρή (; - 19 Οκτωβρίου 1988)  και στόχο την ενίσχυση της αγοράς και τη διευκόλυνση της μεταφοράς τροφίμων, καθώς η Ιτέα διαθέτει λιμάνι με άμεση πρόσβαση στην Πελοπόννησο.  Απασχολούσε εκατοντάδες εργάτες κι εργάτριες, που εργάζονταν εναλλάξ σε βάρδιες. Σήμερα, από τις εγκαταστάσεις έχει απομείνει μόνο το κεντρικό οικοδόμημα. Ωστόσο η εταιρεία εμφανίζεται ενεργή.

## Παραπομπές


## Πηγές
* Βιομηχανικά Δελτία Απογραφής
* Η ιστορία της βιομηχανίας τροφίμων 

Παπαλεξανδρη μοναδα βιομηχανικη
Παπαλεξανδρη μοναδα βιομηχανικη
Παπαλεξανδρη μοναδα βιομηχανικη
Πρωθυπουργός της Σλοβακίας

Ο **Πρόεδρος της Κυβέρνησης της Σλοβακικής Δημοκρατίας** (σλοβακικά: *předseda vlády Slovenskej republiky* ), επίσης γνωστός ως **πρωθυπουργός** (σλοβακικά: *Premier* ), είναι ο επικεφαλής της κυβέρνησης της Σλοβακίας . Είναι ο τρίτος ανώτατος αξιωματούχος στη Σλοβακία μετά τον Πρόεδρο της Σλοβακίας και τον Πρόεδρο του Εθνικού Συμβουλίου. Στην πράξη, είναι ο κορυφαίος πολιτικός ηγέτης της χώρας.

Σημερινός πρωθυπουργός είναι, από τον Οκτώβριο του 2023, ο Ρόμπερτ Φίτσο.

## Εξουσίες και ρόλος
Δεδομένου ότι η Σλοβακία είναι κοινοβουλευτική δημοκρατία, ο πρωθυπουργός είναι υπόλογος στο Εθνικό Συμβούλιο. Το Σύνταγμα της Σλοβακίας προβλέπει ότι κατά την προσχώρηση στο αξίωμα κάθε πρωθυπουργός πρέπει να κερδίσει και στη συνέχεια να διατηρήσει την εμπιστοσύνη του Κοινοβουλίου. Μόλις ο Πρωθυπουργός χάσει την εμπιστοσύνη του κοινοβουλίου, ο Πρόεδρος είναι υποχρεωμένος να τον απολύσει και να ορίσει έναν νέο Πρωθυπουργό ή να αναθέσει στον απολυθέντα Πρωθυπουργό να ενεργεί ως προσωρινός πρωθυπουργός με περιορισμένες εξουσίες.

Ο Πρωθυπουργός είναι το ισχυρότερο αξίωμα στο κράτος, καθώς διοικεί και προεδρεύει τη κυβέρνηση. Παρόλο που αυτός που διορίζει τους υπουργούς στο Υπουργικό Συμβούλιο είναι ο Πρόεδρος της χώρας, ο Πρόεδρος διορίζει τους Υπουργούς με τη συμβουλή του Πρωθυπουργού.

## Ιστορία
Το αξίωμα του Πρωθυπουργού ιδρύθηκε το 1969 από το Συνταγματικό Νόμο της Ομοσπονδίας. Ωστόσο, υπήρχε παρόμοιο αξίωμα από το 1918, όταν διάφοροι αξιωματούχοι προέδρευαν εκτελεστικών οργάνων που κυβερνούσαν το σλοβακικό τμήμα της Τσεχοσλοβακίας.

Από το 1993, οπότε ιδρύθηκε η ανεξάρτητη Σλοβακική Δημοκρατία, έχουν υπηρετήσει οι πρωθυπουργοί που αναφέρονται στον παρακάτω κατάλογο:

### Κατάλογος πρωθυπουργών

Όλοι οι πρωθυπουργοί που υπηρέτησαν μετά την ανεξαρτησία της χώρας είναι σήμερα εν ζωή.

## Παραπομπές


## Εξωτερικοί σύνδεσμοι
* 


Κατηγορία:Πολιτική της Σλοβακίας
Σλοβακια
Ιλόνα Στάλλερ

Η **Ιλόνα Στάλλερ**, γνωστή με το καλλιτεχνικό ψευδώνυμο **Τσιτσιολίνα** (*Ilona Staller*, 26 Νοεμβρίου 1951), είναι Ουγγροϊταλίδα πολιτικός, τραγουδίστρια και πορνοστάρ. Έχει εκλεγεί βουλευτής στο Ιταλικό Κοινοβούλιο το 1987.

## Βιογραφικά στοιχεία
Γεννήθηκε στη Βουδαπέστη στις 26 Νοεμβρίου 1951. Τη δεκαετία του 1970 βρέθηκε στην Ιταλία όπου και ακολούθησε καριέρα πορνοστάρ, γυρίζοντας ταινίες σκληρού πορνό. Από το 1979 άρχισε πολιτική καριέρα με τους Πράσινους και μετά με το Partito Radicale.

Το 1987 εξελέγη βουλευτής στο ιταλικό κοινοβούλιο με το "Ριζοσπαστικό κόμμα" *(Partito Radicale)*, κόμμα φιλελεύθερης ιδεολογίας. Στις επόμενες εκλογές δεν επανεξελέγη. Το 1990 προσφέρθηκε να κάνει έρωτα με τον Σαντάμ Χουσεΐν, προκειμένου να επέλθει ειρήνη στη Μέση Ανατολή και να αποφευχθεί ο Πόλεμος του Κόλπου.

Υπήρξε σύζυγος του εικαστικού καλλιτέχνη Τζεφ Κουνς, από το 1991 μέχρι το 1992, με τον οποίο απέκτησε έναν γιο. Ο Κουνς μάλιστα είχε δημιουργήσει έργα (φωτογραφίες, πίνακες και γλυπτά), που παρουσίαζαν αυτόν και τη σύζυγό του σε διάφορες ερωτικές στάσεις και τα οποία εκτέθηκαν με τον τίτλο *Made In Heaven*. Τον χωρισμό τους ακολούθησε μια δικαστική διαμάχη για την κηδεμονία του παιδιού, που κράτησε αρκετά χρόνια
.

## Εξωτερικοί σύνδεσμοι
*Ilona Staller στο Adult Film Database
## Παραπομπές


Κατηγορία:Ιταλοί πολιτικοί
Κατηγορία:Ιταλίδες ηθοποιοί πορνογραφικών ταινιών
Αριάδα Αιτωλοακαρνανίας

Η **Αριάδα** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 400 μέτρα. Σύμφωνα με τα στοιχεία της απογραφής του 2011, ο πληθυσμός του ανέρχεται στους 41 κατοίκους.

## Γεωγραφία - Ιστορία
Η Αριάδα βρίσκεται στους πρόποδες του βουνού Κούτουπα σε τοποθεσία κατάφυτη από πλατάνια και με θέα δυτικά τον Αμβρακικό. Απέχει 20 χλμ. Β.-ΒΑ. από την Αμφιλοχία και 50 χλμ. ΒΔ. από το Αγρίνιο. Στην περιοχή υπάρχουν ίχνη κατοίκησης από την προχριστιανική εποχή και έχουν βρεθεί υπολείμματα αρχαίου νεκροταφείου ελληνιστικών χρόνων στις θέσεις "Λίβα" και "Καστρί". μικρογραφία|235x235px|Άποψη του χωριού με την εκκλησία του Αγίου Αθανασίου|αριστεράΣύμφωνα με την τοπική παράδοση και πηγών από ιστορικούς συγγραφείς το χωριό κτίστηκε στη σημερινή του θέση στις αρχές ή τα μέσα του 17ου αιώνα και την περίοδο της τουρκοκρατίας υπήρξε καζάς ή βιλαέτι με διοίκηση. Ως οικισμός αναφέρεται επίσημα με το παλιό όνομα *Αρκάδος* το 1836 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 μετονομάζεται σε Αριάδα και προσαρτάται στην κοινότητα Αμπελακίου, ενώ για ένα μικρό διάστημα μεταξύ των ετών 1925-1926 υπήχθη στον νομό Άρτας. Κατόπιν ανήκε μέχρι το 1997 στην επαρχία Βάλτου του νομού Αιτωλοακαρνανίας.

Σύμφωνα με το σχέδιο Καλλικράτης, μαζί με το Αμφιλοχικό Άργος, τον Κάμπο, το Αμπελάκι και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 41 κατοίκους.

## Απογραφές πληθυσμού

## Εξωτερικοί σύνδεσμοι
*Αριάδα Βάλτου Αιτωλοακαρνανίας - Σύλλογος Αριαδιτών Βάλτου 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Μπόρχα Χιμένεθ Σάεθ

Ο **Μπόρχα Χιμένεθ Σάεθ** (ισπανικά: *Borja Jiménez Sáez,* γενν. 21 Ιανουαρίου 1985) είναι Ισπανός προπονητής ποδοσφαίρου. Είναι ο τωρινός προπονητής της ΚΝ Λεγανές. 

## Προπονητική σταδιοδρομία

### Πρώτα χρόνια
Γεννημένος στην Άβιλα της Καστίλλης και Λεόν, ο Χιμένεθ ξεκίνησε τη σταδιοδρομία του το 2006, στην ακαδημία νέων της Ρεάλ Άβιλα. Έφυγε από το σύλλογο το 2009 και στη συνέχεια εργάστηκε για τις ακαδημίες νέων των συλλόγων τοπικών κατηγοριών, Ακαδημία Μίλαν και Κάσα Σοθιάλ Κατόλικα, πριν επιστρέψει στη Ρεάλ Άβιλα το 2011 ως βοηθός του Χοσέ Λουίς Ντιέθμα. 

Στις 10 Οκτωβρίου 2013, ο Χιμένεθ αντικατέστησε τον απολυμένο Κίκο Σάντσεθ ως πρώτος προπονητής της Ρεάλ Άβιλα. Στις 17 Νοεμβρίου 2014, ύστερα από κακά αποτελέσματα, παραιτήθηκε.

### Ρεάλ Βαγιαδολίδ Προμέσας
Ο Χιμένεθ εντάχθηκε στη Ρεάλ Βαγιαδολίδ τον Ιούνιο του 2015, ως προπονητής της *Cadete A.* Στις 22 Οκτωβρίου, ωστόσο, ορίστηκε προπονητής της Ρεάλ Βαγιαδολίδ Προμέσας, της Β ομάδας του συλλόγου, στη Σεγούντα Ντιβισιόν Β, όπου κατάφερε να αποφύγει τον υποβιβασμό με την ομάδα του. Στις 30 Μαΐου 2016, ανακοίνωσε την αποχώρησή του.

### Ιθάρα/Ράπιντο ντε Μπόουθας
Την 1η Ιουνίου 2016, ο Χιμένεθ προσλήφθηκε ως προπονητής της Ιθάρα στην τρίτη κατηγορία.  Στις 10 Ιουλίου του επόμενου έτους, μετά από άλλον ένα τερματισμό στη μέση της βαθμολογία, διορίστηκε στο τιμόνι της, επίσης ομάδας της τρίτης κατηγορίας, Ράπιντο ντε Μπόουθας.

### Μιραντές
Στις 28 Ιουνίου 2018, μετά την κατάληψη της εντυπωσιακής 5ης θέσης στο πρωτάθλημα με την Ράπιντο, ο Χιμένεθ προσλήφθηκε ως προπονητής της ΚΝ Μιραντές, επίσης στην τρίτη κατηγορία. Τελείωσε την πρώτη του σεζόν με τον προβιβασμό της ομάδας στη Σεγούντα Ντιβισιόν, μέσω των πλέι-οφ. 

### Αστέρας Τρίπολης
Στις 5 Ιουλίου 2019, ο Χιμένεθ αποχώρησε από τη Μιρταντές, αφού η ομάδα δεν κατάφερε να καταλήξει σε συμφωνία για την ανανέωση του συμβολαίου του και δύο μέρες αργότερα, προσλήφθηκε ως προπονητής του Αστέρα Τρίπολης. Ο πρώτος επαγγελματικός του αγώνας πραγματοποιήθηκε στις 24 Αυγούστου, με ήττα 0-1 εναντίον του Ολυμπιακού. 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου ΚΝ Μιραντές
Κατηγορία:Προπονητές ποδοσφαίρου Σεγούντα Ντιβισιόν Β
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές ποδοσφαίρου ΦΚ Καρταχένα
Κατηγορία:Προπονητές ποδοσφαίρου Ντεπορτίβο Λα Κορούνια
Κατηγορία:Προπονητές ποδοσφαίρου ΚΝ Λεγανές
Κρατιδιακές εκλογές της Βρέμης (2011)

**Εκλογές στη [[Βρέμη (ομόσπονδο κρατίδιο)|Βρέμη]]** διεξήχθησαν στις 22 Μαΐου 2011, στις οποίες ψήφισαν για πρώτη φορά και νεαρά άτομα ηλικίας 16 και 17 ετών. Στις εκλογές ηττήθηκε το κόμμα των Χριστιανοδημοκρατών, καθώς ήρθε τρίτο, με πρώτο κόμμα τους Πράσινους και τους Σοσιαλδημοκράτες, οι οποίοι αναλαμβάνουν την εξουσία.

## Αποτελέσματα

Πηγή:Ergebnisse der Bürgerschaftswahlen in Bremen

## Παραπομπές


2011
Βρεμη
Κρατιδιακές εκλογές της Βρέμης (2019)

**Εκλογές** διεξήχθησαν στο κρατίδιο της Βρέμης στις 26 Μαΐου 2019. Εξελέγησαν τα μέλη της βουλής της πόλης (Bremische Stadtbürgerschaft και Stadtverordnetenversammlung Bremerhaven) και του κρατιδίου (Bürgerschaft). Η ημερομηνία των εκλογών συνέπεσε με εκείνη των ευρωεκλογών.

Δικαίωμα ψήφου στις εκλογές είχαν όλοι οι Γερμανοί που είχαν ζήσει στη Βρέμη τουλάχιστον 3 μήνες πριν τη διεξαγωγή των εκλογών. Όπως και στις προηγούμενες εκλογές, για να ψηφίσουν στις εκλογές έπρεπε να είναι ηλικίας 16 ετών και για να είναι υποψήφιοι 18 ετών.
Στις 15 Αυγούστου 2019 δήμαρχος εξελέγη ο Άντρεας Μπόφενσουλτε.

## Εκλογικό σύστημα
Από το 2011 στη Βρέμη οι εκλογές διεξάγονται με ένα νέο εκλογικό σύστημα. Κάθε ψηφοφόρος μπορεί να ρίξει 5 ψήφους μεταξύ των κομματικών καταλόγων ή των υποψηφίων που αναγράφονται.

## Αποτελέσματα

## Παραπομπές


2019
Βρεμη
Εκλογές στο Βραδεμβούργο

Στο ομόσπονδο κρατίδιο του Βραδεμβούργου της Γερμανίας διεξάγονται **εκλογές** για την ανάδειξη των μελών της τοπικής Βουλής.

## Κρατιδιακές εκλογές
### 2019

Στις πιο πρόσφατες κρατιδιακές εκλογές, το Σοσιαλδημοκρατικό Κόμμα (SPD), το οποίο μέχρι τότε συγκυβερνούσε με την Αριστερά, ήρθε πρώτο, με ποσοστό 26,6% και απώλεια 5,5 μονάδων από το 2014.

### 2009
Στις βουλευτικές εκλογές στο κρατίδιο, οι οποίες συνέπεσαν με τις ομοσπονδιακές (27 Σεπτεμβρίου 2009), το Σοσιαλδημοκρατικό Κόμμα και η Αριστερά κέρδισαν 31 και 26 έδρες αντίστοιχα, ενώ οι Χριστιανοδημοκράτες έμειναν στις 19 έδρες. 
**Landtag, 27 Σεπτεμβρίου 2009**
|- bgcolor=#E9E9E9
! colspan="2" | Κόμμα
! colspan="2" | Ποσοστό ψήφων % (μεταβολή)
! colspan="2" | Έδρες (μεταβολή)
! | Έδρες %
|- 
|style="width: 20px" bgcolor=#CC0000 align="center" | 
| align="left" | Σοσιαλιστικό Δημοκρατικό Κόμμα (SPD) 
| align="right" | 33,0%
| align="right" | +1,1%
| align="right" | 31
| align="right" | -2
| align="right" | 35,2%
|- 
|style="width: 20px" bgcolor=#AA0000 align="center" | 
| align="left" | Η Αριστερά (Die Linke)
| align="right" | 27,2%
| align="right" | -0,8%
| align="right" | 26
| align="right" | -3
| align="right" | 29,5%
|- 
|style="width: 20px" bgcolor=#000000 align="center" | 
| align="left" | Χριστιανοδημοκρατική Ένωση (CDU)
| align="right" | 19,8%
| align="right" | +0,4%
| align="right" | 19
| align="right" | -1
| align="right" | 21,6%
|-
|style="width: 20px" bgcolor=#FFFF00 align="center" | 
| align="left" | Κόμμα των Ελευθέρων Δημοκρατών (FDP)
| align="right" | 7,2%
| align="right" | +3,9%
| align="right" | 7
| align="right" | +7
| align="right" | 8,0%
|-
|style="width: 20px" bgcolor=#99CC33 align="center" | 
| align="left" | Συμμαχία '90/Οι Πράσινοι (Die Grünen)
| align="right" | 5,6%
| align="right" | +2,0%
| align="right" | 5
| align="right" | +5
| align="right" | 5,7%
|- 
|style="width: 20px" bgcolor="#884400" align="center" | 
| align="left" | Εθνικό Δημοκρατικό Κόμμα (NPD)
| align="right" | 2,5%
| align="right" | +2,5%
| align="right" | 0
| align="right" | -
| align="right" | -
|- 
|style="width: 20px" bgcolor=white align="center" | 
| align="left" | Ελεύθεροι Ψηφοφόροι 
| align="right" | 1,6%
| align="right" | +1,6%
| align="right" | 0
| align="right" | -
| align="right" | -
|-
|style="width: 20px" bgcolor=#884400 align="center" | 
| align="left" | Γερμανική Λαϊκή Ένωση (DVU)
| align="right" | 1,2%
| align="right" | -4,9%
| align="right" | 0
| align="right" | -6
| align="right" | -
|-
|style="width: 20px" bgcolor=white align="center" | 
| align="left" | Λοιποί
| align="right" | 1,8%
| align="right" | -5,9%
| align="right" | 0
| align="right" | -
| align="right" | -
|-
|colspan=2 align=right| **Σύνολο**
| align="right" | 
| align="right" | 
| align="right" | 88
| align="right" | 
| align="right" | 
|}

### 2014
Στις εκλογές του 2014 οι Σοσιαλδημοκράτες (SPD) κέρδισαν 32% και θα παραμείνουν στην εξουσία σε συνεργασία με το αριστερό Die Linke, που πήρε 18,9%.

## Παραπομπές
Τιλφούσσα

Η **Τιλφούσσα** ή **Τιλφούσα** (Τιλφοῦ(σ)σα) είναι πηγή εν αρχαία Βοιωτία. Ο Τειρεσίας πέθανε αφότου ήπιε νερό από αυτήν την πηγή. Ο Στράβων τοποθετεί τη θανατηφόρα πηγή κάτω από τις πλαγιές του Τιλφώσσιου Όρους, κοντά στον Αλίαρτο και τις Αλαλκομενές· αναφέρει το ιερό του Τειρεσία και τον ναό του Τελφούσιου Απόλλωνος, μοναδικά σε αυτόν τον τόπο. Ο Παυσανίας σημείωσε ότι ένας ναός αφιερωμένος στην Πραξιδίκη βρισκόταν κοντά στον τάφο του Τειρεσία. Η ιστορία των χειρογράφων στον *Βίο του Λυσάνδρου* του Πλούταρχου προσφέρει μια μοναδική αναφορά για την πηγή *Κιφφούσα* στον Αλίαρτο, στην οποία πλύθηκε το μωρό Διόνυσος· αυτό πρέπει να είναι γραπτό σφάλμα για την Τιλφούσσα.

## Σημειώσεις


Κατηγορία:Τοποθεσίες της Ελληνικής Μυθολογίας
Κατηγορία:Αρχαία Βοιωτία
Κατηγορία:Πηγές της Ελλάδας
Οροσειρά του Ντεβολουί

Η **οροσειρά του Ντεβολουί** (γαλλικά:Le massif du Dévoluy) είναι ορεινός όγκος των Γαλλικών Προάλπεων, που εκτείνεται ανάμεσα στις νότιες και βόρειες Άλπεις.

## Τοπωνυμία
Το όνομα της οροσειράς εμφανίζεται ως Devologium τον 11ο αιώνα, Devolodium το 1150, Devoloi το 1199 και Devouluy το 1512.

## Γεωγραφικά στοιχεία
Από διοικητικής απόψεως, το Ντεβολουί, με έκταση περίπου 185 τετραγωνικά χιλιόμετρα, βρίσκεται μεταξύ των νομών Ωτ-Αλπ κυρίως και των Ιζέρ και Ντρομ. Το υψηλότερο σημείο της οροσειράς, Ομπιού ή Τετ ντε λ'Ομπιού, υψώνεται στον νομό Ιζέρ.

Το Ντεβολουί είναι οροσειρά των νότιων Άλπεων που περιβάλλεται από τις περιοχές Σαμπσώρ, Γκαπανσαί, Μποσαίν, την οροσειρά του Ντιουά, το Τριέβ και την οροσειρά των Εκρέν.

Περιβάλλεται από τους ποταμούς Ντρακ, Πετί Μπυές και Γκραν Μπυές. Η τεχνητή λίμνη Σωτέ, με υδροηλεκτρικό φράγμα, βρίσκεται στα βόρεια της οροσειράς.

## Κορυφές
αριστερά|μικρογραφία|Χάρτης της οροσειράς του Ντεβολουί
Η οροσειρά περιλαμβάνει περίπου 50 κορυφές ύψους ανάμεσα στα 2.000 και 2.789 μέτρων. Οι τέσσερις κύριες κορυφές είναι:

* το Ομπιού, 2.789 μ., το υψηλότερο σημείο της οροσειράς.
* το Γκραν Φεράν, στα 2.758 μέτρα.
* το Πικ ντε Μπυρ, στα 2.709 μέτρα, που περιλαμβάνει το οροπέδιο όπου βρίσκεται το συμβολόμετρο του Ινστιτούτου ραδιοαστρονομίας (IRAM).
* το βουνό Φαραούτ, που φτάνει τα 2.568 μέτρα.

Τα κυριότερα περάσματα (ορεινές διαβάσεις) της οροσειράς είναι το Κολ ντε Ραμπού στα 1.892 μέτρα, το Κολ ντε Γκλεζ στα 1.696 μ., το Κολ ντυ Νουαγιέ στα 1 664 μ. και το Κολ ντυ Φεστρ στα 1.441 μ.

## Γεωλογία
Το Ντεβολουί είναι ένας ασβεστολιθικός ορεινός όγκος, χαρακτηριστικός των Προάλπεων, που σχηματίστηκε από τη διάβρωση των παγετώνων. Υπάρχουν πολλές κοιλάδες και μεγάλους λιθώνες, οι οποίοι δίνουν το χαρακτηριστικό γκρι χρώμα στους βράχους. Λόγω της νότιας θέσης και παρά το υψόμετρο της οροσειράς, οι παγετώνες έχουν εξαφανιστεί εντελώς.

## Δραστηριότητες
μικρογραφία|250x250εσ|Πικ ντε Μπυρ
μικρογραφία|250x250εσ|Το πέρασμα Κολ ντυ Φεστρ
**Κτηνοτροφία**

Το μεγαλύτερο μέρος της κτηνοτροφικής δραστηριότητας του Ντεβολουί είναι η εκτροφή προβάτων, κοπάδια που προέρχονται από όλη την περιοχή Προβηγκία-Άλπεις-Κυανή Ακτή για τους καλοκαιρινούς βοσκότοπους.

**Το συμβολόμετρο του οροπεδίου Μπυρ**

Βρίσκεται στα 2.552 μέτρα. Στο οροπέδιο Μπυρ, το Ινστιτούτο ραδιοαστρονομίας (IRAM) έχει εγκαταστήσει ένα δίκτυο ραδιοτηλεσκοπίων που αποτελούν αστρονομικό συμβολόμετρο. Ο ιδιαίτερα ξεκάθαρος ουρανός σε αυτήν την περιοχή και σε αυτό το υψόμετρο ήταν ουσιαστικής σημασίας για την επιλογή αυτού του χώρου.

**Χειμερινά αθλητικά θέρετρα**

Τα χιονοδρομικά κέντρα του ΣουπερΝτεβολουί και το Λα Ζου ντυ Λου, που βρίσκονται στη νέα κοινότητα Ντεβολουί, αποτελούν την περιοχή σκι της οροσειράς.

**Ορειβασία**

Το Ντεβολουί είναι επίσης ένας τόπος που προσφέρεται για αναρρίχηση χάρη στους απότομους βράχους.

**Σπηλαιολογία**

Όπως και στις κοντινές οροσειρές του Βερκόρ και της Σαρτρέζ, το Ντεβολουί είναι ένας κατ'εξοχήν τόπος για σπηλαιολογία, με τα πολυάριθμα σπήλαια που περιλαμβάνει. 

## Παραπομπές


## Εξωτερικοί σύνδεσμοι
* Ντεβολουί -Γραφείο Τουρισμού (επιλογή γλώσσας)

Κατηγορία:Οροσειρές της Γαλλίας
Want Want

Η **Want Want Holdings Limited** (Κινέζικα: 旺旺集團有限公司) είναι κατασκευαστής τροφίμων από την Ταϊβάν.  Είναι ο μεγαλύτερος παραγωγός κέικ ρυζιού και ροφημάτων στην Ταϊβάν. Ασχολείται με την παραγωγή και το εμπόριο σνακ και ποτών.  Διαθέτει πάνω από 100 εργοστάσια στην ηπειρωτική Κίνα, 2 στην Ταϊβάν και έχει πάνω από 60.000 εργαζόμενους.

## Ιστορία
μικρογραφία|Γραφεία I Lan Foods
Το 1962, η Want Want άρχισε να λειτουργεί στο όνομα I Lan Foods Industrial Company Limited (宜蘭 食品 工業 股份有限公司) στην επαρχία Γιλάν της Ταϊβάν. Ιδρύθηκε από τον πατέρα του Τσάι Ενγκ-Μενγκ, Τζόναθαν Σουάι Τσιάνγκ Νγκ.  

Το 1983, συνεργάστηκε με την Iwatsuka Confectionery Company Limited, μια από τις τρεις μεγαλύτερες ιαπωνικές επιχειρήσεις κράκερ ρυζιού στην Ταϊβάν.  Ήταν πρακτικά φιλανθρωπία στην πλευρά της Iwatsuka και η μόνη αποπληρωμή της Iwatsuka ήταν μόλις το 5% του κοινού μετοχικού κεφαλαίου της εταιρείας, αλλά τώρα εκτιμάται σε 300 εκατομμύρια δολλάρια. 

Το 1987, έγινε ο πρώτος φορέας της Ταϊβάν που ζήτησε την καταχώριση του εμπορικού σήματος "Want Want" στην Κίνα.  Το 1992 ξεκίνησε τις δραστηριότητές της στην ηπειρωτική Κίνα.

## Λίστα προϊόντων
**Φαγητά και τροφήματα**

* QQ καραμέλες (旺QQ糖) 
* Want Want γάλα (旺仔牛奶) 
* Ο-Πάο γάλα φρούτου (旺旺O泡果奶) 
* Want Want κράκερ ρυζιού τύχης
* Want Want κράκερ ρυζιού Σενμπάι
* Want Want πολύ λεπτά κράκερ ρυζιού
* Want Want Κράκερ
* Want Want Τραγανές μπάλες ρυζιού (旺旺小小酥) 
* Want Want κράκερ ρυζιού φύκι
* Want Want Shelly Senbei
* Toshitaka-Kun Shuzawa Sensei κράκερ
* Mum-Mum βιολογικά μπισκότα ρυζιού 
* Κρινκλς (Crinkles) γκουρμέ τσιπ ρυζιού
* QQ ζελεδάκια 
* Want Want Κράκερ ρυζιού καφές
* Want Want κράκερ ρυζιού μυρωδάτο τόφου 
## Παραπομπές


Κατηγορία:Επιχειρήσεις στην Ταϊβάν
Κατηγορία:Επιχειρήσεις τροφίμων
Ανθεμούσα

Η **Ανθεμούσα** ή **Ανθεμόεσσα** ήταν το νησί των Σειρήνων σε κάποιες εκδοχές του μύθου, όπως στον *[[Κατάλογος Γυναικών|Γυναικῶν Κατάλογο]]* απόσπασμα 27 του Ησιόδου και στα *Ἀργοναυτικά* 4.892–4 του Απολλώνιου. Παρόλο που το όνομα δεν υπάρχει πλέον, ποικίλες αναφορές αποδίδουν την Ανθεμούσα στο νησί Ίσκια ή Κάπρι στον κόλπο της Νάπολης.

Αλλες παραδόσεις τοποθετούν τις σειρήνες στο Ακρωτήριο του Φάρου (Punta del Faro) ή στις νήσους Σειρηνούσες κοντά στην Ποσειδωνία.

Όλες οι τοποθεσίες περιγράφονταν ως μέρη που περιβάλλονταν από γκρεμούς και βράχια.

Κατηγορία:Τοποθεσίες της Ελληνικής Μυθολογίας
Άννα Μιχαήλου

Η **Άννα Μιχαήλου** (Θεσσαλονίκη, 26 Ιανουαρίου 1966) είναι Ελληνίδα ηθοποιός της τηλεόρασης, του κινηματογράφου και του θεάτρου. 

## Βιογραφία
Η Άννα Μιχαήλου γεννήθηκε και μεγάλωσε στη Θεσσαλονίκη. Μετά το σχολείο, αποφοίτησε αριστούχος από τη Δραματική Σχολή του ΚΘΒΕ το 1986. Μέσα στα επόμενα χρόνια, ξεκίνησε την καριέρα της.  

## Προσωπική ζωή
Το 2010, έπειτα από τετράχρονη σχέση, παντρεύτηκε τον κτηνίατρο Ερρίκο Τσιπιανίτη. Στις 10 Φεβρουαρίου 2011, απέκτησαν την κόρη τους, Χριστίνα.

## Φιλμογραφία
### Τηλεόραση

### Κινηματογράφος

### Θέατρο
* Ικέτιδες του Αισχύλου, σε σκηνοθεσία Γιώργου Μιχαηλίδη
* Ικέτισσες του Ευριπίδη, σε σκηνοθεσία Κώστα Μπάκα
* Γενικός γραμματέας του Ηλία Καπετανάκη, σε σκηνοθεσία Νίκου Αρμάου
* Το παιχνίδι της τρέλας και της φρονιμάδας του Γιώργου Θεοτοκά, σε σκηνοθεσία Μίνωα Βολανάκη
* Πενθεσύλλια του Κλάιστ, σε σκηνοθεσία Γιάννη Χουβαρδά
* Βεντάλια του Γκορντόνι, σε σκηνοθεσία Έρσης Βασιλικιώτη
* Εκκλησιάζουσες του Αριστοφάνη, σε σκηνοθεσία Πάνου Παπαϊωάννου
* Λεπρέντης του Χουρμούζη, σε σκηνοθεσία Βασίλη Κυρίτση
* Ήταν ένα μικρό καράβι του Λάκη Λαζόπουλου, σε σκηνοθεσία Λάκη Λαζόπουλου
* Οι γαμπροί της ευτυχίας των Τσιφόρου-Βασολειάδη, σε σκηνοθεσία Σταμάτη Φασουλή
* Ιππόλυτος του Ευριπίδη, σε σκηνοθεσία Γιάννη Χουβαρδά
* Το νου σου στην Αμέλεια του Φεϊντό, σε σκηνοθεσία Γιώργου Κιμούλη
* Δον Ζουάν στο Σικάγο του Ντέιβιντ Άϊβς, σε σκηνοθεσία Πέπης Οικονομοπούλου
* Απατάτε αλλήλους σε σκηνοθεσία Μιχάλη Παπανικολάου
* Η κυρία εξαφανίζεται του Χίτσκοκ, σε σκηνοθεσία Τατιάνας Λίγαρη

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Εκλογές στη Σαξονία-Άνχαλτ

Στο ομόσπονδο κρατίδιο της Σαξονίας-Άνχαλτ της Γερμανίας διεξάγονται **εκλογές** για την ανάδειξη των μελών της τοπικής Βουλής (*Landtag*), η οποία συναποτελείται από 87 μέλη.

## Κρατιδιακές εκλογές
### 2021

Στις πιο πρόσφατες κρατιδιακές εκλογές, που διεξήχθησαν στις 6 Ιουνίου 2021 οι Χριστιανοδημοκράτες κέρδισαν νίκη-έκπληξη.

### 2016

Στις κρατιδιακές εκλογές που διεξήχθησαν στις 13 Μαρτίου 2016 ο Ράινερ Χάζελοφ επανεξελέγη πρωθυπουργός και ηγήθηκε μιας κυβέρνησης συνασπισμού με τους Σοσιαλδημοκράτες και με τους Πράσινους.

## Προηγούμενες εκλογές
### 2011
Στις βουλευτικές εκλογές στο κρατίδιο, στις 20 Μαρτίου 2011, οι Πράσινοι διπλασίασαν τη δύναμή τους και εισήλθαν πάλι στο τοπικό κοινοβούλιο.

**Κοινοβούλιο της Σαξονίας-Άνχαλτ, 20 Μαρτίου 2011**
|-
!style="background-color:#E9E9E9" align=left colspan="2" valign=top| Κόμματα
!style="background-color:#E9E9E9" align=center colspan="1"| Ποσοστό ψήφων
!style="background-color:#E9E9E9" align=center colspan="2"| Ψήφοι % (μεταβολή)
!style="background-color:#E9E9E9" align=center colspan="2"| Έδρες (μεταβολή)
!style="background-color:#E9E9E9" align=center colspan="2"| Έδρες % (μεταβολή)
|- align=right
|align=left| CDU
|
| 32,5
| -3,7
| 41
| +1
| 39
|
|- align=right
|align=left|  Αριστερά
|
| 23,7
| -0,4
| 29
| +3
| 27,6
|
|- align=right
|align=left|  SPD
|
| 21,5
| +0,1
| 26
| +2
| 24,8
|
|- align=right
|align=left| Συμμαχία '90/Οι Πράσινοι
|
| 7,1
| +3,6
| 9
| +9
| 8,6
|
|- align=right
|align=left| Εθνικό Δημοκρατικό Κόμμα της Γερμανίας
|
| 4,6
| +4,6
| 0
| 0
| -
|
|- align=right
|align=left| FDP
|
| 3,8
| -2,8
| 0
| -7
| -
|
|- align=right
|align=left| Ελεύθεροι Ψηφοφόροι
|
| 2,8
| +2,8
| -
| -
| -
|
|- align=right
|align=left| Κόμμα για την Προστασία των Ζώων
|
| 1,6
| +1,6
| -
| -
| -
|
|- align=right
|align=left| Κόμμα Πειρατών της Γερμανίας
|
| 1,4
| +1,4
| -
| -
| -
|
|- align=right
|align=left| Όλα τα υπόλοιπα
|
| 0,9
| -4,1
| -
| -
| -
|
|- align=right
!
!align=left| Σύνολα
|
|
|
|
|
|
|
|}

## Παραπομπές


Εκλο
Εκλογές στη Σαξονία-Άνχαλτ
Πρωθυπουργός του Ισραήλ

Ο **πρωθυπουργός του Ισραήλ** ( Εβραϊκά : רֹאשׁ הַמֶּמְשָׁלָה , Ρος ΧαΜεμσάλα = επικεφαλής της κυβέρνησης, αραβικά : رئيس الحكومة , Ράις αλ-Χουκούμα) είναι ο αρχηγός της κυβέρνησης του Ισραήλ.

Το Ισραήλ είναι μια Προεδρευομένη κοινοβουλευτική δημοκρατία. Οι εξουσίες του Προέδρου είναι σε μεγάλο βαθμό τελετουργικές και ο πρωθυπουργός κατέχει την πραγματική εξουσία. Ο σημερινός πρωθυπουργός είναι ο Μπενιαμίν Νετανιάχου. 

Μετά από τις εκλογές, ο Πρόεδρος ορίζει ένα μέλος της Κνεσέτ για πρωθυπουργό. Ο υποψήφιος έχει 42 ημέρες για να σχηματίσει έναν βιώσιμο συνασπισμό. Στη συνέχεια παρουσιάζει μια κυβερνητική πλατφόρμα και πρέπει να λάβει ψήφο εμπιστοσύνης από την Κνεσέτ για να γίνει πρωθυπουργός. Στην πράξη, ο πρωθυπουργός είναι συνήθως ο ηγέτης του μεγαλύτερου κόμματος στο κυβερνητικό συνασπισμό. Μεταξύ του 1996 και του 2001, ο πρωθυπουργός εκλεγόταν άμεσα, χωριστά από την Κνεσέτ.

## Παραπομπές
Παναγιώτης Νίκας

Ο **Παναγιώτης Νίκας** (Κέντρο Μεσσηνιακής Μάνης, 1950) είναι Έλληνας εκπαιδευτικός και πολιτικός. Διετέλεσε ως δήμαρχος της Καλαμάτας από το 2007 έως το 2019 και Περιφερειάρχης Πελοποννήσου από το 2019 έως το 2023.

Εξελέγη στις περιφερειακές εκλογές του 2019 έναντι του Πέτρου Τατούλη, λαμβάνοντας στον δεύτερο γύρο συνολικό ποσοστό 53,59% με τη στήριξη του κόμματος της Νέας Δημοκρατίας.

## Παραπομπές


Κατηγορία:Περιφερειάρχες Πελοποννήσου
Κατηγορία:Δήμαρχοι Καλαμάτας
Εκλογές στο Σλέσβιχ-Χόλσταϊν

Στο γερμανικό κρατίδιο του Σλέσβιχ-Χόλσταϊν διεξάγονται **εκλογές** για την ανάδειξη των μελών του Κοινοβουλίου του κρατιδίου (Landtag). 

## Πρόσφατες εκλογές
### 2017

## Προηγούμενες εκλογές
### 2012
Οι εκλογές του 2012 διεξήχθησαν στις 6 Μαΐου. 
**Landtag, 6 Μαΐου 2012**
|-
!style="background-color:#E9E9E9" align=left colspan="2" rowspan="2" width=400 |Κόμμα
!style="background-color:#E9E9E9" align=center colspan="3" |Ψήφοι
!style="background-color:#E9E9E9" align=center colspan="3" |Έδρες
|-
!style="background-color:#E9E9E9" align=right width=60|Ψήφοι
!style="background-color:#E9E9E9" align=right width=40|%
!style="background-color:#E9E9E9" align=right width=50|+/–
!style="background-color:#E9E9E9" align=right width=30|Έδρες
!style="background-color:#E9E9E9" align=right width=30|+/–
|-

|Χριστιανοδημοκρατική Ένωση *Christlich Demokratische Union Deutschlands* - CDU||408.573||30,8||0,7||22||12
|-
|Σοσιαλδημοκρατικό Κόμμα *Sozialdemokratische Partei Deutschlands* - SPD||403.783||30,4||5,0||22||3  
|-
|Συνασπισμός '90/Οι Πράσινοι*Bündnis 90/Die Grünen*||174.752||13,2||0,8||10||2 
|-
|Ελεύθερο Δημοκρατικό Κόμμα*Freie Demokratische Partei* – FDP||108.902||8,2||6,7||6||8
|-
|Κόμμα των Πειρατών*Piraten Partei Deutschlands*||108.740||8,2||6,4||6||6 
|-
|Ομοσπονδία Ψηφοφόρων του Νότιου Σλέσβιχa*Südschleswigscher Wählerverband* – SSW||61.022||4,6||0,3||3||1 
|-
| Η Αριστερά*Die Linke*||29.868||2,2||3,8||0||6
|-
| bgcolor="white"| || align=left |Λοιπά κόμματα||32.032||2,4||1,2||0||0 
|- style="background-color:#E9E9E9"
| align="right" colspan="2" | **Έγκυρα**
| 1.327.672
| 59,3
| 12,8
| colspan=2|
|- style="background-color:#E9E9E9"
| align="right" colspan="2" | Άκυρα
| 19.585
| 0,9 
| 0
| colspan=2|
|- style="background-color:#E9E9E9"
| align="right" colspan="2" | **Σύνολα και συμμετοχή**
| 1.347.257 	
| 60,1 
| 13,5 
| 69
| 26 
|- style="background-color:#BAB9B9"
| colspan="2" | **Εκλογικό σώμα**
| **2.240.148**
| **100,00**
| **—**
| colspan=2| 
|-
| colspan=7 align=left |**Σημείωση:** a Ως αντιπρόσωποι της δανέζικης μειονότητας του Σλέσβιχ-Χόλσταϊν, η Ομοσπονδία Ψηφοφόρων του Σλέσβιχ-Χοστάιν δε χρειάζεται να κερδίσει το προαπαιτούμενο του 5% των ψήφων προκειμένου να μπει στο Κοινοβούλιο, κάτι που ισχύει για όλα τα υπόλοιπα κόμματα.
|-
|}

## Παραπομπές


Εκλογες